Mathias Koener
De Mathias Koener (am Gebuertsakt steet hien als: Mathias Andreas Heinrich Köhner), gebuer de 15. November 1883 zu Waasserbëlleg, a gestuerwen den 8. Mäerz 1943 an der Stad, war Direkter vun Arbed-Schëffleng.

Als Student war hie Member vun der Amicitia Luxemburgensis, souwéi vum Akademischer Verein d'Lëtzebuerger zu Oochen.

Nom Streik vum 31. August 1942 gouf hie vun engem Standgeriicht, dat vum Gestapo-Chef Fritz Hartmann presidéiert war, wéinst "Gefährdung des deutschen Aufbauwerkes durch grobfahrlässige Vernachlässigung seiner Pflichten als Betriebschef" verurteelt. Hie gouf der Gestapo iwwerstallt an de 25. September 1942 op Hinzert bruecht. Et goung em do gesondheetlech sou schlecht, datt en Enn Januar 1943 an de Prisong vum Gronn zeréckbruecht gouf. En ass am Mäerz 1943 am Spidol gestuerwen.

Éierung 
Zu Esch-Uelzecht, Käerch a Schëffleng erënnere Stroossen un de Mathias Koener.

Gebuer 1883
Nazi-Affer
Lëtzebuergesch Ingenieuren
Gestuerwen 1943